จงเสนอไอเดีย ความเป็นมากกว่าแค่ร้านค้าปลีกของเซเว่น อีเลฟเว่นในบ้านเรามีอะไรบ้าง
1.เป็น Service Network ที่เข้าตรงถึงผู้บริโภคทุกกลุ่มด้วยจำนวนสาขาที่ครอบคลุมกว่า 10,000 สาขาในปัจจุบัน สามารถเข้ามาตอบโจทย์คอนวีเนียน ไลฟ์สไตล์ของคนรุ่นใหม่ได้เป็นอย่างดี


2.Marketing Network ที่ทรงพลัง เพราะด้วยจำนวนลูกค้าที่เข้ามาใช้บริการในแต่ละวันเกือบ 12 ล้านคน ทำให้ร้านเซเว่น อีเลฟเว่น กลายเป็นเครือข่ายในการทำการตลาดที่ดี ไม่ว่าจะเป็น

- สถานที่ทดลองสินค้า หรือ R&D ให้กับ Supplier ที่ต้องการทดสอบตลาดและเทสต์โปรดักต์ หลายครั้งที่เจ้าของแบรนด์สินค้าเลือกที่จะเปิดตัว และวางขายในร้านเซเว่น อีเลฟเว่นเป็นที่แรก ก่อนที่จะดูผลตอบรับเพื่อเดินหน้าทำตลาดอย่างเต็มรูปแบบ

- เครือข่ายทางการตลาดที่สำคัญนี้ ยังรวมถึงเป็นพื้นที่ในการสร้างการ Trial หรือทดลองสินค้าได้เป็นอย่างดี โดยปกติแล้ว การลอนช์สินค้าใหม่ส่วนใหญ่จะมีการแจก Sampling สินค้า เพื่อให้ลูกค้าได้ทดลอง เป็นการยัดใส่มือแบบฟรี แต่สำหรับในร้านเซเว่น อีเลฟเว่นนั้นจะเป็นการกระตุ้นผ่าน ณ จุดแคชเชียร์เก็บเงิน โดยใช้โปรโมชั่นเข้ามาเป็นตัวกระตุ้น ซึ่งที่ผ่านมา มีสินค้าหลายแบรนด์หันมาใช้การกระตุ้นในรูปแบบนี้ โดยเฉพาะสินค้าที่เป็นเบเกอรี่ของซีพีแรมที่มีการแนะนำสินค้าใหม่ๆ เข้ามาวางในร้านอย่างต่อเนื่อง

- โปรโมชั่นเฉพาะช่องทาง การทำโปรโมชั่นเฉพาะที่ร้านเซเว่น อีเลฟเว่น ได้รับความนิยมจากแบรนด์ชั้นนำที่เลือกใช้ร้านเซเว่น อีเลฟเว่น ทำโปรโมชั่น ซึ่งเป็นตัวที่ช่วยเสริมให้แคมเปญโปรโมชั่นที่เป็นเนชั่นไวด์ หรือแคมเปญใหญ่ที่ยิงออกมามีประสิทธิภาพมากยิ่งขึ้น โดยโปรโมชั่นที่เป็นซิกเนเจอร์ของร้านเซเว่น อีเลฟเว่น ที่ผู้บริโภคจดจำได้ดีมีหลายตัว อาทิ โปรโมชั่นแลกซื้อ โปรโมชั่นสะสมแสตมป์ และโปรโมชั่นซื้อ 1 แถม 1 ที่ถูกจัดออกมาต่อเนื่องตลอดทั้งปี

- Exclusive Brand หรือสินค้าแบรนด์เดียวในหมวดหมู่นั้นๆ ที่วางขายในร้าน ทำให้สามารถกันคู่แข่งออกจากเส้นทางแข่งขันได้ แต่การทำ Exclusive Brand ในปัจจุบันเริ่มลดน้อยลง มีเพียงบางแบรนด์ที่ยังเหลือสัญญาอยู่ อาทิ ถ่านไฟฉายพานาโซนิคที่เหลือสัญญาอีก 2 ปี

อย่างไรก็ตาม แม้เซเว่น อีเลฟเว่นจะเป็นมากกว่าร้านค้าปลีก แต่ด้วยข้อจำกัดในเรื่องของพื้นที่ขายในร้าน ทำให้ต้องมีการคัดเลือกสินค้าที่เป็นที่ต้องการของผู้บริโภคมากที่สุด แน่นอนว่าสินค้าส่วนหนึ่งจะมาจากเครือซีพี ทำให้ต้นทุนในการนำสินค้าเข้าไปวางขายในร้านมีค่อนข้างสูง เพราะต้องเสียทั้งค่าแรกเข้า จีพี. ตามการดีลที่ส่วนใหญ่เซเว่น อีเลฟเว่นจะเป็นคนกำหนด หรือแม้แต่ค่าการตลาดในรูปแบบต่างๆ ซึ่งหากวัดสิ่งที่รีเทิร์นกลับมาแล้วเจ้าของสินค้าจะดูว่าคุ้มค่ามากน้อยแค่ไหน แม้บางครั้งจะเป็นการขายแบบขาดทุน แต่ก็ได้ผลกลับมาในเรื่องของแบรนด์

ร้านเซเว่น อีเลฟเว่น วันนี้จึงเป็นมากกว่าแค่ช่องทางขาย แต่เป็นอีกเครื่องมือทางการตลาดที่ถูกเลือกใช้เพื่อรับมือกับการแข่งขันที่รุนแรงของตลาด